KOMISSION ASETUS (EY) N:o 2099/2005,
annettu 20 päivänä joulukuuta 2005,
Espanjan lipun alla purjehtivien alusten kummeliturskan kalastuksen aloittamisesta uudelleen ICES-alueilla V b (EY:n vedet), VI, VII, XII ja XIV
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (1) ja erityisesti sen 26 artiklan 4 kohdan,
ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (2) ja erityisesti sen 21 artiklan 3 kohdan,
sekä katsoo seuraavaa:
(1)
Yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2005 22 päivänä joulukuuta 2004 annetussa neuvoston asetuksessa (EY) N:o 27/2005 (3) säädetään kiintiöistä vuodeksi 2005.
(2)
Espanja lopetti 4 päivänä marraskuuta 2005 sen lipun alla purjehtivien alusten kummeliturskan kalastuksen ICES-alueilla V b (EY:n vedet), VI, VII, XII ja XIV.
(3)
Komission asetuksella (EY) N:o 1894/2005 (4) kielletään Espanjan lipun alla purjehtivien tai siellä rekisteröityjen alusten kummeliturskan kalastus ICES-alueilla V b (EY:n vedet), VI, VII, XII ja XIV.
(4)
Yhdistynyt kuningaskunta siirsi 28 päivänä marraskuuta 2005 Espanjalle 300 tonnia kummeliturskan kiintiötä ICES-alueiden V b (EY:n vedet), VI, VII, XII ja XIV vesillä. Sen vuoksi olisi sallittava Espanjan lipun alla purjehtivien tai siellä rekisteröityjen alusten kummeliturskan kalastus ICES-alueilla V b (EY:n vedet) VI, VII, XII ja XIV. Asetus (EY) N:o 1894/2005 olisi sen vuoksi kumottava,
ON ANTANUT TÄMÄN ASETUKSEN:
1 artikla
Kalastuksen aloittaminen uudelleen
Espanjan lipun alla purjehtivien tai siellä rekisteröityjen alusten kummeliturskan kalastus ICES-alueilla V b (EY:n vedet), VI, VII, XII ja XIV olisi aloitettava uudelleen 1 päivänä joulukuuta 2005.
2 artikla
Kumoaminen
Kumotaan asetus (EY) N:o 1894/2005.
3 artikla
Voimaantulo
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä joulukuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 2005.